Юьхьенца Шемалан политика стенна т1етийжаш яра, цуьнан эскаран д1ах1оттам муха бара хьовса вай, историн тоьшаллаша ма-дийццара. Уггар хьалха Шемал бусалба динан коьртачу законна Шари1атана т1етийжара. Шуьйра пайда оьцура шел хьалха хиллачу имамийн: Мансур, Г1еза-Мохьмад, Хьазат-Бекан зеделлачух. Шемалан имаматан вовшахтохар, я бух эр ду-кх вай цуьнах, кхаа х1уманах лаьттара: эскарх, наибех, 1елама нахах. Ша тайпа дара Шемалан эскар вовшахтохар. Цо иза, Делера салам-маршалла къинхетам хуьлда цунна, Мухьаммад-пайхамара халифат вовшахтухуш лелийначу кепах пайда а оьцуш кхоьллинера.